KURZUS: Pénzügyi és gazdasági elemzés, tervezés és ellenőrzés

MODUL: Bevezetés

Bevezetés

| Tisztelt Hallgató!
A Pénzügyi és gazdasági elemzés, tervezés és ellenőrzés tantárgy keretében megismerkedhet a fundamentális elemzés, a cash flow elemzés, az eredménytervezés alapjaival, az ellenőrzéssel, mint tevékenységgel, ennek különböző szintjeivel és területeivel.
Ahhoz, hogy a tananyagot elsajátítsa, arra lesz szüksége, hogy az öt előadás anyagát és a hozzá kapcsolódó háttéranyagot témakörönként feldolgozza és sikeresen válaszoljon az ahhoz tartozó önellenőrző kérdésekre. A tananyag elmélyültebb feldolgozásához és elsajátításához szüksége lesz a kijelölt kötelező irodalmak elolvasására és a számonkérés során a megszerzett ismeret alkalmazására. A kötelező és ajánlott irodalmat az előadások utolsó diái tartalmazzák.
A számonkérés kérdései tartalmazhatják a kötelező irodalomban önállóan feldolgozandó kérdésköröket és feladatokat, a fundamentális elemzéssel foglalkozó kötelező és ajánlott irodalom táblázatkezelővel való elemzésre vonatkozó részeinek kivételével.
A tananyag az alábbi modulokból és leckékből épül fel:
I. modul Pénzügyi és gazdasági elemzés, tervezés
| 1. lecke: A pénzügyi jelentések, beszámolók adattartalma, fundamentális elemzése
| 2. lecke: Cash-flow kimutatás készítés, elemzés
| 3. lecke: A vállalkozási eredmény tervezése
II. modul: Ellenőrzés
| 4. lecke: A magyar ellenőrzési rendszer. Az ellenőrzési rendszer célja, feladata, formái, módszerei
| 5.lecke: A belső ellenőrzés és a könyvvizsgálat
A tananyag leckénként tartalmaz a feldolgozásra vonatkozó információkat, mint
a lecke célja az elsajátítás követelményei a tananyag elsajátításának becsült időszükséglete a leckében előforduló kulcsfogalmak és ezek jelölése
A fenti információk segítségével Ön jobban tudja tervezni felkészülését, ami a sikeres vizsgát alapja.
A tananyag eredményes feldolgozásához szükséges a pénzügyi számvitellel kapcsolatos jogszabályok, és a piac szereplőinek tájékoztatását biztosító előírások ismerete, tehát ezen ismeretekről csak egy rövid, ismétlő jellegű áttekintést tartalmaz az 1. lecke. A tananyag a magyar jogszabályi környezeten alapul, de néhány esetben megtalálja benne a vonatkozó Nemzetközi Pénzügyi Beszámolási Standardok előírásait is.
A feldolgozás ajánlott menete:
1. | az elméleti anyag feldolgozása, elsajátítása (a kötelező irodalommal),
2. | a kapcsolódó esettanulmányok feldolgozása
3. | az önellenőrző kérdések megválaszolása és értékelése
4. | az esetlegesen felmerülő hiányok pótlása